எஸ்.ஜே.சூர்யா, படத்திலும் ஒரு சினிமா டைரக்டராகவே வருகிறார். இவரது தம்பி பாபி சிம்ஹா. இவரும் விஜய் சேதுபதியும் பிரண்ட்ஸ். தயாரிப்பாளருடன் ஏற்பட்ட மனக்கசப்பால் இவரது படம் ரிலீஸ் செய்யப்படாமல் முடக்கப்படுகிறது. அதனால் முழு நேர குடிகாரர் ஆகிவிடுகிறார் எஸ்.ஜே.சூ. படத்தை ரிலீஸ் செய்யக் கேட்டு சண்டை போடும் இவரை கொலை செய்யவும் துணிகிறார் அந்த தயாரிப்பாளர். கோபம் தலைக்கேறும் விஜய் சேதுபதி, அந்த தயாரிப்பாளரை ஸ்பாட்டிலேயே போட்டுத்தள்ள, இளம் மனைவி அஞ்சலியை நிர்கதியாக விட்டுவிட்டு சிறைக்குப் போகிறார் அவர். நடுவில் விஜய்சேதுபதிக்கு ஒரு இளம் விதவையுடன் கள்ளக்காதல். (பெண் என்பவள், விதவையானாலும் செக்ஸ்சுக்காக இன்னொருவனுடன் தொடர்பு வைத்துக் கொள்வதில் தவறில்லை என்கிறது இந்த எபிசோட்) எஸ்.ஜே.சூர்யாவுக்கும் மனைவி கமலினி முகர்ஜிக்கும் ஏற்படும் ஓயா சண்டையால், விவகாரத்து வரை போகிறது அந்த ஜோடி. குடும்பத்தின் மூத்தவரான ராதாரவியும், மனைவியிடம் நடந்து கொள்ளும் விதத்தால் அந்தம்மா வடிவுக்கரசியும் படுத்த படுக்கையில்!